Document ID: /roh_data/filtered/fineweb-2-filterrobots_roh.jsonl.gz/48651

Las ovras da 36 differentas artistas ed artists grischuns vegnan preschantadas en il Museum d'art dal Grischun a Cuira a chaschun da l'exposiziun annuala. L'exposiziun dat ina survista da la lavur artistica actuala prestada en il e dal Grischun. Il medem mument metta l'exposiziun il punct final al program d'exposiziun 2021 dal museum. Averta è l'exposiziun dals 12 da december 2021 fin ils 31 da schaner 2022 en il tract nov dal museum.
Autorisads da sa participar a l'exposiziun annuala èn artistas ed artists ch'èn burgais dal Grischun u ch'èn creschids si en il Grischun sco er tut quellas e quels che han domicil fix en il chantun. Quest onn eran 138 artists ed artistas grischunas s'annunziadas per sa participar a l'exposiziun. La giuria da tschintg persunas hà valità tuttas ovras inoltradas, e la finala tschernì ed admess las ovras da 36 artistas ed artists a l'exposiziun.
Ina part speziala da l'exposiziun furman ils objects da performance da Pascal Lampert, il victur dal premi d'art da l'Uniun grischuna d'art 2021.